784 
nogle Stykker af en graagrøn, haard Kalksteen, som Hs. Exe. 
Grev A. W. Moltke til Bregentved, der til alle Tider, ligesom 
hans Forfædre, har været en høist virksom Beskytter af Na¬ 
turvidenskaberne, tilsendte mig, og som hidrørte fra Bredderne 
af Kiøge Aa i Skovene omkring Lellinge. Jeg undersøgte 
Stedforholdene meget omhyggeligt, og det viste sig, at vi her 
havde en Udvikling af Kalkstene og kalkholdende Sandstene, 
der i de allerfleste Varieteter vare giennemtrængte med det 
grønne Jernsilicat, hvilket man betragter som det charakteristiske 
Mineral for de sandrige Kystdannelser, henhørende til Kridt¬ 
formationen. En Sammenligning af Forsteningerne, som i 
rigelig Mængde forekomme paa dette Sted, viste en saadan 
Overeensstemmelse med de bornholmske og skaanske Grøn- 
sanddannelser, at man maatte antage dem for samtidige og 
altsaa henregne Formationen ved Kiøge Aa til det saakaldte 
nyere Grønsand, der i det vestlige Europa ligger under 
Skrivekridtet og er adskilt fra det ældre Grønsand ved 
Gault-Leret. 
Disse siællandske Grønsandlag tiltrak sig en særdeles 
Opmærksomhed ved deres Vandrigdom, og lidt efter lidt blev 
det sandsynligt, at det siællandske Kildebelte, hvortil Kilderne 
ved Roeskilde og foruden en Mængde andre Kilder imellem 
Kiøbenhavn og Kiøge ogsaa de fra Aashøi, i Nærheden af 
Kiøge og i Nærheden af Grønsandpartiet, maatte henregnes, 
skyldte sin Vandrigdom til dette Grønsand. De sidste Kilder 
syntes at tilbyde en god Ledighed for at faae Spørgsmaalet 
afgiort, til hvilken Afgiørelse Eieren af en Deel i denne Egn 
liggende kilderige Jorder, Ilerr Hofjægermester Carlsen, i min 
Nærværelse lod anstille en Række Undersøgelser for at be¬ 
stemme Naturen af det Sandlag, som sandsynligviis danner 
Reservoiret for disse overordentligt vandrige Kilder. Ved 
disse Undersøgelser viste det sig, at det første faste Lag, 
